PONOVITEV SLOVNICE 6. R.

1. SAMOSTALNIK: osebe, pojmi, predmeti
* spol (ženski: tista, moški: tisti, srednji: tisto)
* število (ednina, dvojina, množina)
* sklon (1. imenovalnik: kdo ali kaj; 2. rodilnik: koga ali česa, 3. dajalnik: komu ali čemu; 4. tožilnik: koga ali kaj; 5. mestnik: o kom ali o čem; 6. orodnik: s kom ali s čim)
1. GLAGOL: kaj kdo dela, kaj se dogaja
* oseba (1.-delam, 2. delaš, 3. dela)
* število (ed.-delam, dv.-delava, mn.-delamo)
* čas (sed.-delam, pret.-sem delal, prih.-bom delal)
1. PRIDEVNIK: ob samostalniku
* vrstni: kateri? (tovorni vlak)
* lastnostni: kakšen? (lep pulover)
* svojilni: čigav? (očetov ključ)
1. ZAIMEK:
* OSEBNI: jaz, ti , on, ona, mi, vi oni …) v vseh sklonih in številih
* SVOJILNI: moj, tvoj, naš …

VAJE:

1. Izpiši:

A) samostalnike in jim določi spol, sklon in število

B) izpiši zaimke in jim določi vrsto

Preden odidem v šolo, s ključi zaklenem stanovanje. Med poukom sledim razlagi naših učiteljev. Običajno imamo na urniku 6 šolskih ur. Po kosilu v jedilnici grem k svoji babici v mesto. Tam sem do večera in napišem vse domače naloge. Ko pridem domov, se pogovorim z mamo in očetom o svojem dnevu.

1. A) Glagolom določi vse kategorije

Je videl, hodila sta, bodo mislili, prihajajo, pregledujeta, sta prehodila, bosta klepetali.

 B) Zgornje glagole postavi v 2. os. dv. sed.

1. Izpiši pridevnike in jim določi vrsto.

Oblečene je imela modre hlače. Pred osnovno šolo ga je čakal velik črn avto. Njen pes je majhen in močan. Rad bere ljubezenske romane. Preselili so se v novo stanovanje.